კავაპუ

კავაპუ (ამერიკული ინგლისური) ან კავუდლი (ავსტრალიური ინგლისური) —კავალიერ კინგ ჩარლზ სპანიელისა და პუდელის ნაჯვარი.

 ისტორია 
კავაპუ  არის პუდელის ნაჯვარი, რომელიც გაჩნდა მე-20 საუკუნის ბოლოს „დიზაინერული ძაღლების“ აჟიოტაჟის დროს. ეს კონკრეტული ჰიბრიდი წარმოიშვა ავსტრალიაში და იქ უფრო მეტი ყურადღება მიიპყრო მას შემდეგ, რაც რამდენიმე ცნობილმა ავსტრალიელმა კავაპუ აიყვანა, მათ შორის მაშინდელმა პრემიერ-მინისტრმა ჯულია გილარდმა. 
 გარეგნობა და ტემპერამენტი 
სხვა პუდელის ჰიბრიდების მსგავსად, კავაპუები არ არიან აღიარებულნი ჯიშად ამერიკის კინოლოგიური კლუბის ან სხვა მსგავსი ორგანიზაციების მიერ და შესაბამისად, მათთვის არ არსებობს დადგენილი ჯიშის სტანდარტი. პუდელები შეიძლება იყვნენ სხვადასხვა ზომისა და ფერის, ხოლო კავალიერ კინგ ჩარლზ სპანიელს არ აქვს პუდელის ჰიპოალერგიული მახასიათებლები, ამიტომ ცალკეულ კავაპუებს შეიძლება ჰქონდეთ მნიშვნელოვანი ვარიაცია ამ ნიშან-თვისებებში.

 ჯანმრთელობის პრობლემები 

კავაპუები ზოგადად ჯანმრთელი ძაღლები არიან, თუმცა შესაძლოა უფრო მეტად იყვნენ მიდრეკილნი მშობლების ჯიშებისთვის დამახასიათებელი ზოგიერთი ჯანმრთელობის პრობლემისკენ. ეს მოიცავს შებერილობას (პუდლები) და მიტრალური სარქვლის გულის დაავადებას (კავალიერ კინგ ჩარლზ სპანიელი), ასევე მენჯ-ბარძაყის სახსრის დისპლაზიას და თვალის გარკვეულ დაავადებებს (ორივე).

2025 წელს ვეტერინარული მეთვალყურეობის ქვეშ მყოფ ძაღლებში მწვავე დიარეის ეპიდემიოლოგიის შესახებ ჩატარებულმა კვლევამ მოიცვა სტატისტიკა იმ ტიპების/ჯიშების შესახებ, რომლებიც ყველაზე ხშირად განიცდიან დიარეას და კავაპუები სიის სათავეში მოათავსეს, როგორც ამ ჯანმრთელობის პრობლემის ყველაზე მეტად დაავადებულები. ლონდონის უნივერსიტეტის სამეფო ვეტერინარულმა კოლეჯმა ასევე განაცხადა, რომ კავაპუები, პუდელის სხვა ჰიბრიდების მსგავსად, უფრო მეტად არიან მიდრეკილნი ტკიპებით დაინფიცირებისკენ მათი ხუჭუჭა  ბეწვის გამო.

რესურსები ინტერნეტში
26 ფაქტი კავაპუს ჯიშის ძაღლების შესახებ

სქოლიო

კატეგორია:ძაღლები
კატეგორია:ძაღლის ჯიშები
კატეგორია:ძაღლის ჯიშები წარმოშობის მიხედვით
კატეგორია:ცხოველები
კატეგორია:შინაური ცხოველები